
Okresný súd Spišská Nová Ves 10P/49/2024 7624201303 06. 09. 2024 JUDr. Martin Špak ECLI:SK:OSSN:2024:7624201303.4
Rozsudok bez odôvodnenia Okresný súd Spišská Nová Ves, sudca JUDr. Martin Špak, v právnej veci mal. A. B., nar. XX.XX.XXXX, bytom u matky, zastúpená kolíznym opatrovníkom Úrad práce, sociálnych vecí a rodiny Spišská Nová Ves, dieťa rodičov: matka C. D., nar. XX.XX.XXXX, trvale bytom E. XXX/XXX, F., právne zast.: Mgr. Filip Šoltés, advokát, Nad Medzou 16, Spišská Nová Ves, IČO: 52 934 284, a otec G. B., nar. XX.XX.XXXX, trvale bytom E. XXXX/XX C., F., právne zast.: Advokátska kancelária JUDr. Marcela Kuníková, Bernolákova 17, Spišská Nová Ves, IČO: 37 706 276, o návrhu matky na úpravu výkonu rodičovských práv a povinností k mal. dieťaťu, takto rozhodol: I. Súd s c h v a ľ u j e rodičovskú dohodu uzavretú dňa 06.09.2024 pred pojednávaním o úprave rodičovských práv a povinností k mal. A. B., nar. XX.XX.XXXX, v tomto znení: Z v e r u j e sa mal. mal. A. B., nar. XX.XX.XXXX, do osobnej starostlivosti matky, pričom obaja rodičia sú oprávnení a povinní maloleté dieťa zastupovať a spravovať jeho majetok v bežných veciach. Otec sa z a v ä z u j e prispievať na výživu mal. mal. A. B., nar. XX.XX.XXXX, výživným vo výške 110,- Eur mesačne, ktoré výživné sa otec z a v ä z u j e uhrádzať k rukám matky, vždy do 20. dňa v mesiaci vopred, počnúc od právoplatnosti tohto rozsudku do budúcna. Otec sa z a v ä z u j e uhradiť dlžné výživné za obdobie od 20.03.2024 k 06.09.2024 vo výške 496,Eur v 20 mesačných splátkach po 24,80 eur, pričom prvá splátka za výživné je splatná s výživným za mesiac október 2024. Nezaplatením čo i len dvoch po sebe idúcich splátkach dlhu na výživnom, sa stáva dlh splatný v celom rozsahu. Otec je oprávnený sa styk s mal. A. B., nar. XX.XX.XXXX, každú stredu v čase od 15:00 hod. do 17:00 hod. a každú sobotu v čase od 15:00 hod. do 18:00 za stálej prítomnosti matky. Matka je povinná sa na začiatku styku dostaviť pred bydlisko otca. II. Žiaden z účastníkov n e m á právo na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali.
Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

